སངས་རྒྱས་ཆོས་ལུགས་རིག་གནས་ཀྱི་ལྟ་དགོངས་སོགས་ཀྱིས་འཇིག་རྟེན་ཁྱིམ་པའི་ཁྱིམ་ཚང་འཚོ་བར་ཤན་ཞུགས་པ་ལས་བོད་ཀྱི་ཁྱིམ་སྲོལ་དེ་ཡང་བྱམས་སྙིང་རྗེ་དང་གཞན་ཕན་ལྷག་བསམ་ཀྱི་རིན་ཐང་ལྟ་བ་གཙོར་འཛིན་པའི་སངས་རྒྱས་ཆོས་ལུགས་ཀྱི་ནང་དོན་ཅན་དུ་གྱུར་ཅིང་།དེ་ལ་ཡང་གཞུང་དྲང་བློ་དཀར་དང་བག་ཡོད་གྲོན་ཆུང་།སློབ་གཉེར་བསླབ་པ།ཆེ་བཀུར་ཆུང་བྱམས།མཛའ་གཅུགས་འཆམ་མཐུན།ཁེངས་སྐྱུང་ཡིད་གཟབ་སོགས་བྱེད་དགོས་ཚུལ་གྱི་ནང་དོན་ཕུན་སུམ་ཚོགས།ད་དུང་ལྟ་དགོངས་དེ་དག་ཁྱབ་སྒྲོག་བྱེད་ཆེད།ལེགས་བཤད་དང་གཏམ་རྒྱུད།གཏམ་དཔེ་སོགས་ཀྱི་རྩོམ་ཐབས་ཉེར་བླངས་པས།བོད་ཀྱི་ཁྱིམ་སྲོལ་གྱི་རྣམ་པའི་ཐོག་ནས་ཀྱང་ཕུན་སུམ་ཚོགས་པར་གྱུར་ཡོད།